b"\n_START_ARTICLE_\nFong entomopatogen\n_START_PARAGRAPH_\nUn fong entomopatogen \xc3\xa9s un fong que pot actuar com a par\xc3\xa0sit d'insectes i els mata o els inactiva seriosament.\n_START_SECTION_\nCicle de vida t\xc3\xadpic\n_START_PARAGRAPH_\nAquest tipus de fong ataquen normalment la superf\xc3\xadcie externa de cos dels insectes per formar espores microsc\xc3\xb2piques (nirmalment conidis). Sota les consicions adequades de temperatura i humitat aquestes espores germinen, creixen les hifes i colonitzen la cut\xc3\xadcula dels insectes fins a perforar-la i penetrar dins l'insecte on les c\xc3\xa8l\xc2\xb7lules del fong proliferen ja sia en forma d'hifes o de. protoplasts (segons el fong implicat). Despr\xc3\xa9s d'un cert temps l'insecte mor (de vegades per toxines del fong) i es formen nous prop\xc3\xa0guls (espores) si les condicions ambientals s\xc3\xb3n adequades per l'esporulaci\xc3\xb3.\n_START_SECTION_\nGrups\n_START_PARAGRAPH_\nEls fongs entomopatogens no s\xc3\xb3n un grup monofil\xc3\xa8tic. Molts d'aquests fongs pertanyen a l'ordre Hypocreales dels Ascomycota: la fase asexual (anamorf) Beauveria, Metarhizium, Nomuraea, Paecilomyces = Isaria, Hirsutella i la fase sexual (teleomorf) Cordyceps; altres (Entomophthora, Zoophthora, Pandora, Entomophaga) pertanyen a l'ordre Entomophthorales dels Zygomycota._NEWLINE_Fongs relacionats ataquen altres invertebrats (per exemple els nematodes).\n_START_SECTION_\nLluita biol\xc3\xb2gica\n_START_PARAGRAPH_\nPel fet que es consideren agents de mortalitat naturals i segurs mediambientalment hi ha inter\xc3\xa8s mundial en utilitzar-los en la lluita biol\xc3\xb2gica contra insectes i altres artr\xc3\xb2podes. En particular les fases asexuals d'Ascomycota (Beauveria spp., Lecanicillium lecanii, Metarhizium spp., Paecilomyces spp. i altres) estan sota recerca cient\xc3\xadfica intensa._NEWLINE_Molts fongs entomatopatogens es poden cultivar en medis artificials. Per\xc3\xb2 alguns requereixen medis de cultiu extremadament complexos, altres com Beauveria bassiana i esp\xc3\xa8cies del g\xc3\xa8nere Metarhizium, cpoden cr\xc3\xa9ixer en substrats rics en mid\xc3\xb3 com el cereals (arr\xc3\xb2s, blat, etc.)._NEWLINE_A la natura de vegades aquests fongs s\xc3\xb3n molt virulents."